وأى زوجه بتشتكى من زوجها اللى مابيعبرش عن مشاعره ومبيقولهاش أى كلمه حلوه أو أى كلمة حب ، هتنفع معاها أوى الطريقه ديه. لأنها بتشجع جوزها إنه يكتب زى ما هى بتكتب. وإلا هتكون الصفحات كلها مفيهاش إلا كلامها الجميل بس ، وطبعا ديه حاجه هتكسف الزوج وهتخليه يظهر قدامها بمظهر الزوج اللى مبيعرفش يعبر عن أحاسيسه ومشاعره ، وإنه مشغول عنها كتير.  وصدقونى هتلاقيه نفسه يملى الصفحات بكلامه الجميل ، ويبقى فيه منافسه رائعه ما بينكوا ، عن مين هيكتب أكتر.  وهتلاقيه بيحاول يسعدك أكتر ، ويعملك كل اللى إنتى بتتمنيه وأكتر ، وهيقولك متنسيش تكتبى فى النوته وفى اليوم اللى تيجى تعملى فيه ليله رومانسيه ، تجيبيها وتقعدوا تقرأوها مع بعض، وهتتبسطوا كتير، وتسترجعوا الذكريات الجميله.